Awadem, d netta i d aferdis agejdan deg lebni n wullis, acku d awadem i d-yesslalayen tigawin d netta itent-yesselḥayen. SALHI.M.A yesbadu-d awadem yenna-d : « Awadem d aferdis agejdan di teṣleḍt n tsiwelt am netta am tigawt am tkerrist am wakud am wadeg. Ur yessfek ara yiwen ad yessaɛdel gar uwadem akk d umdan. Awadem, yettili kan deg weḍris (..), ma yella d amdan, yettidir di tilawt ur yeḥwaǧ ara aḍris akken ad yili ».1